Diari Oficial de la Generalitat Valenciana


Sumari del DOGV 5524, del 31-05-2007 (2007/7083)

ORDE de 15 de maig de 2007, de la Conselleria d'Agricultura, Pesca i Alimentació, per la qual es modifica l'Orde de 29 de juliol de 2005, de la Conselleria d'Agricultura, Pesca i Alimentació, sobre mesures d'estímul i suport per a la promoció de noves tecnologies en maquinària i en equips agraris.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5524

Data del DOGV
:   31-05-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/7083


Data del document
:   15-05-2007

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda a l'agricultura
    * mecanització agrària
    * ajuda pública
    * suport econòmic
    * modernització de l'explotació agrària
    * equip agrícola

ORDE de 15 de maig de 2007, de la Conselleria d'Agricultura, Pesca i Alimentació, per la qual es modifica l'Orde de 29 de juliol de 2005, de la Conselleria d'Agricultura, Pesca i Alimentació, sobre mesures d'estímul i suport per a la promoció de noves tecnologies en maquinària i en equips agraris. [2007/7083]  
L'Orde APA/1127/2006, de 7 d'abril, que modifica l'Orde Ministerial de 19 de febrer de 1993, en la disposició addicional única recull la condició suspensiva imposada en l'article 88 del Tractat Constitutiu de la Unió Europea: el pagament de les ajudes concedides va quedar condicionat a la decisió positiva de la Comissió Europea sobre la seua compatibilitat amb el mercat comú.  
Durant el procés en què es verifica la compatibilitat de l'ajuda amb el mercat comú, la Comissió ha instat les autoritats espanyoles a excloure les empreses de servicis de la relació de beneficiaris de les ajudes de l'Orde de 1993. La raó d'esta exclusió està en el fet que les empreses no estan compreses en l'àmbit d'aplicació de les directrius comunitàries sobre ajudes estatals al sector agrari i forestal 2007-2013. Així mateix, la Comissió ha requerit les autoritats espanyoles perquè establisquen un termini màxim de duració d'esta línia d'ajudes.  
L'Orde APA/1135/2007, de 26 d'abril, dóna compliment als requeriments expressats, i modifica l'Orde de 19 de febrer de 1993.  
La present orde respon a la voluntat de donar compliment als requeriments expressat per la Comissió Europea en la normativa de la Comunitat Valenciana.  
Per això, vista la proposta del subsecretari, en l'exercici de les funcions que tinc atribuïdes,  
ORDENE  
Article primer. Modificació de l'Orde 29 de juliol de 2005, de la conselleria d'Agricultura, Pesca i Alimentació, sobre mesures d'estímul i suport per a la promoció de noves tecnologies en maquinària i en equips agraris  
L'Orde 29 de juliol de 2005, de la conselleria d'Agricultura, Pesca i Alimentació, sobre mesures d'estímul i suport per a la promoció de noves tecnologies en maquinària i en equips agraris es modifica en els termes següents:  
Un  
L'article 1. Objecte, queda redactat de la manera següent:  
"Esta orde té com a objecte gestionar un règim d'ajudes al sector agrari valencià per a promoure la difusió de noves tecnologies per mitjà d'ajudes per a l'adquisició, per part d'associacions d'agricultors, de màquines i d'equips agrícoles que suposen una innovació tecnològica en una zona geogràfica determinada i que contribuïsquen a millorar els actuals sistemes de producció a l'estalvi energètic, a la conservació del medi ambient o a millorar les condicions de treball dels agricultors valencians, d'acord amb l'Orde de 19 de febrer de 1993, del Ministeri d'Agricultura, Pesca i Alimentació (BOE núm. 52, de 2 de març de 1993)".  
Dos.  
Se suprimix el següent paràgraf del punt 6 de l'article 7.  
"En el cas d'empreses de servicis, s'haurà d'afegir el compromís per escrit que, almenys, durant els cinc primers anys dedicaran com a mínim el 75 per 100 de les hores anuals de funcionament en explotacions alienes als titulars de la societat".  
Tres  
El punt 4.a) 5t, de l'article 8 queda redactat de la manera següent:  
"5t, per ser algun tipus de les agrupacions previstes en l'article 3.1.b) de l'Orde Ministerial de 19 de febrer de 1993, amb menys de 10 associats: 2 punts".  
Quatre  
Es modifica la disposició final segona, que queda amb la redacció següent:  
"La línia d'ajudes regulada per la present orde tindrà un termini màxim de duració fins al 31 de desembre de 2013 o el termini que, en substitució d'este, establisquen les autoritats comunitàries i/o estatals".  
Quint  
S'introduïx la nova disposició final tercera, que tindrà la redacció següent:  
"La present orde entrarà en vigor l'endemà de la publicació en el Diari Oficial de la Comunitat Valenciana".  
València, 15 de maig de 2007  
El conseller d'Agricultura, Pesca i Alimentació  
JUAN GABRIEL COTINO FERRER